《郊居集句十首 其九》
明代·卢龙云

阑干朝暮倚阴晴，散发林间万事轻。

汀草岸花知节序，寒禽野水自纵横。

转于文墨须留意，直欲渔樵过此生。

卑散自知霄汉隔，五湖烟景有谁争。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。